Դպրոցականները կփորձեն շարք կազմել, չի ստացվի, ուսուցչուհիներին դա հունից կհանի. «Ձեզ մարդավարի պահեք, նկարում են: Իսկ դու, Ասատո'ւր, քո հալը հետո կտեսնես»: Ուսուցչուհիները կփորձեն երեխաներին հիշեցնել. «Հիշում եք, չէ՞, ո՞ր թվականին է ծնվել, ի՞նչ գործեր է գրել, ինչո՞ւ է բանտարկվել: Որ հեռուստատեսությունից մոտենան, Ալլա' /դասարանի ավագն է/, դու կխոսես, ու «Ես իմ անուշ»-ը կասմունքես` առոգանությամբ ու ձեռքերով»: